**ОБЩИНСКА ИЗБИРАТЕЛНА КОМИСИЯ**

**СУНГУРЛАРЕ**

**ЗА ИЗБОРИТЕ ЗА ОБЩИНСКИ СЪВЕТНИЦИ И КМЕТОВE  И  НАЦИОНАЛЕН РЕФЕРЕНДУМ НА 25 ОКТОМВРИ 2015 Г.**

**РЕШЕНИЕ № 222–МИ**

**Сунгурларе, 22 октомври 2015 г**

***ОТНОСНО:*** сигнал с вх.№ МИ – 15-1437/20.10.2015 г. по описа на ЦИК, вх.№ 7/22.10.2015 по описа на ОИК-Сунгурларе от Стефан Георгиев Кенов

Постъпило е писмо с изх.№ МИ-15-1500/21.10. по описа на ЦИК ( вх.№089/22.10.2015 по описа на ОИК – Сунгурларе), с което по компетентност ЦИК е изпратила сигнал с вх.№ МИ – 15-1437/20.10.2015 г. по описа на ЦИК от Стефан Георгиев Кенов към ОИК-Сунгурларе за проверка и произнасяне. В регистъра на жалбите и сигналите водени от ОИК – Сунгурларе, сигналът е с вх.№7/22.10.2015 г.

ОИК-Сунгурларе е сезирана със сигнал от Стефан Георгиев Кенов – народен представител , с които уведомява, че кандидатите за общински съветници от политическа партия ГЕРБ – Станислава Момчилова Георгиева и Жана Юлиянова Топчиева работещи в Бюрото по труда – гр.Сунгурларе не са излезли в задължителна предизборна отпуска, за които имат и сигнал от граждани, че използват служебното си положение за предизборна агитация в работно време. В жалбата липсват изнесени данни относно това кога и пред кого е извършвана твърдяната предизборна агитация, нито какви думи или действия са използвали Станислава Момчилова Георгиева и Жана Юлиянова Топчиева, както и в полза на кого е била извършвана предизборна агитация за да се прецени дали същите могат да се квалифицират като призив за подкрепа за кандидат, партия, коалиция или инициативен комитет, за да съставляват предизборна агитация по смисъла на § 1, т. 17 от ДР на Изборния кодекс.

Що се отнася до твърдението, че двете лица, кандидати за общински съветници работят в Бюрото по труда гр.Сунгурларе, но не са излезли в задължителна предизборна отпуска, ОИК счита:

Съгласно чл.161 ал.1 от ИК, „ *който заема държавна служба, с изключение на кандидат за общински съветник, задължително ползва по свой избор неплатен служебен отпуск или платен годишен отпуск за времето от регистрацията до обявяване на резултатите от изборите.“*

Безспорно е, че Станислава Момчилова Георгиева и Жана Юлиянова Топчиева са служители в Бюрото по труда – гр.Сунгурларе. Лицата Георгиева и Топчиева, обаче са кандидати за общински съветници и не са задължени по смисъла на Избория кодекс да ползват отпуск за времето от регистрацията до обявяване на резултатите от изборите. Като кандидати за общински съветници, заемащи държавна служба, Георгиева и Топчиева са задължени да ползват отпуск за дните, през които в работно време участват в мероприятия на предизборната кампания, но не и през целия период.Поради, което подадения сигнал се явява неоснователен и в тази му част.

С оглед изложеното Общинска избирателна комисия – Сунгурларе намира, че същата следва да бъде отхвърлена като неоснователна.

С оглед изложеното и на основание чл. 87, ал. 1, т. 22 от Изборния кодекс Общинска избирателна комисия – Сунгурларе

**РЕШИ:**

**ОТХВЪРЛЯ** като неоснователен сигнал с вх.№ МИ – 15-1437/20.10.2015 г. по описа на ЦИК, вх.№ 7/22.10.2015 по описа на ОИК-Сунгурларе от Стефан Георгиев Кенов – народен представител.

Решението може да се обжалва пред Централната избирателна комисия по реда на чл.88 от ИК в срок до три дни от обявяването му пред Централната избирателна комисия.

Препис от решението да се изложи на информационното табло на Общинска избирателна комисия – Сунгурларе, да се публикува на интернет страницата ОИК – Сунгурларе.

Зам. Председател:

Аспарух Петров

Секретар:

Красимира Маринова - Куриева

*Решението е прието .............*

*Решението е обявено на ………….2015г. в..........................часа*

*Членове ОИК Сунгурларе*

*1………………………………………………………………......*

*2. …………………………………………………………………*

*Решението е снето от таблото на..........2015 г. в..................часа*

*Членове ОИК Сунгурларе*

*1………………………………………………………………......*

*2. ………………………………………………………………*